स्वयंसेवकों को बताई श्रमदान की महत्ता
एनएसएस शिविर का पांचवां दिन
भास्करन्यूज | कोटपूतली
राजकीयएलबीएस पीजी कॉलेज में चल रहे एनएसएस शिविर के 5वें दिन सोमवार को स्वयंसेवकों ने महाविद्यालय परिसर में साफ सफाई कर श्रमदान किया। बौद्धिक सत्र के दौरान प्राचार्य डॉ.ओ.पी. गुप्ता ने आपदा प्रबंधन पर व्याख्यान देते हुए कहा कि स्वयंसेवकों को किसी भी आपातकालीन स्थिति में सदैव सेवा के लिए तैयार रहना चाहिए। सायंकालीन सत्र में एनएसएस प्रभारी भरतलाल मीणा ने सोश्यल साइट्स पर युवा वर्ग पर प्रभाव विषय पर व्याख्यान दिया तथा इसी विषय पर वाद विवाद प्रतियोगिता हुई। इसमें छात्र दीक्षित मांडैया एवं कैलाश गुर्जर प्रथम स्थान पर रहे।
स्वयंसेवक पूनम सैनी, पूजा सैनी, कांता, प्रियंका, विक्रम सैनी, महेश सैनी, कुशाल सेहरा, रवींद्र सैनी आदि ने सांस्कृतिक कार्यक्रमों की प्रस्तुति दी। इसी प्रकार हंस पीजी कॉलेज में एनएसएस शिविर के छठे दिन स्वयंसेवकों के बीच विभिन्न प्रतियोगिताओं का आयोजन हुआ। बौद्धिक सत्र के दौरान पूर्व प्राचार्य डॉ. रणजीत यादव ने स्वावलंबन का महत्व बताया। कार्यकारी निदेशक पंकज बंसल कॉलेज के प्राचार्य डॉ सुरेन्द्र कुमार शर्मा ने श्रमदान की महत्ता पर प्रकाश डाला। स्वयंसेवक राजेन्द्र प्रसाद स्वामी ने देशभक्ति गीत की प्रस्तुति दी। एनएसएस कार्यक्रम प्रभारी मनोज शर्मा एवं नवीन गोयल ने बताया कि शिविर का समापन मंगलवार को होगा।
गोद लिए गांव में सड़क की समस्या
विराटनगर|बाबानारायणदास स्नातकोत्तर महाविद्यालय में एनएसएस के विशेष शिविर के पांचवे दिन सोमवार शिविरार्थियों ने गोद लिए गांव स्वामी का बाग बूजा के निवासियों से समस्याओं की जानकारी ली। जहां पर पानी सड़क के साथ जल निकास के लिए नालियां नहीं होने की प्रमुख समस्या सामने आई।
शिविरार्थियों ने गांव में श्रमदान किया। उन्होंने लोगों को सामाजिक कुरीतियों के बारे में चर्चा कर रोकथाम लगाने का आह्वान किया। इस अवसर पर प्राचार्य अरविंद वर्मा, कोषाध्यक्ष विवेक भिंडा, पीटीआई मातादीन चौधरी, पवन भारद्वाज, कार्यक्रम प्रभारी नाथूराम सैनी, अभिलाषा गढ़वाल, कुलदीप सिंह चौधरी, रामकरण जाट आदि मौजूद थे।
शिविरमें किया श्रमदान
मनोहरपुर| कस्बेके होद की पाल स्थित राजकीय उच्च माध्यमिक विद्यालय में चल रहे एनएसएस शिविर के दौरान सोमवार को छात्रों ने पंचमुखी हनुमान मंदिर में श्रमदान कर साफ-सफाई का कार्य किया गया। शिविर प्रभारी बसंत शर्मा ने बताया कि शिविर के तीसरे दिन शिविराधिपति मुखराम चांदोलिया शिविर प्रभारी बसंत शर्मा के नेतृत्व में छात्रों के छह दलों शिवाजी, भगतसिंह, राणाप्रताप, अब्दुल कलाम, राणा सांगा में विभाजित किया गया। इन्होंने पंचमुखी हनुमान मंदिर में साफ-सफाई की। इसके बाद मंदिर के पुजारी ने शिविर के छात्रों को लड्डू वितरित किए। इसके बाद बौद्धिक ताराचंद चौधरी जिला संयोजक कीड़ा परिषद द्वारा वर्तमान समय में राष्ट्र की चुनौतियों का समाधान विषय पर संगोष्ठी आयोजित की गई।
कोटपूतली. राजकीयसरदार उच्च माध्यमिक विद्यालय में चल रहे एनएसएस शिविर में सोमवार को स्वयं सेवकों ने राजकीय बीडीएम अस्पताल में श्रमदान किया।
कोटपूतली. एलबीएसपीजी कॉलेज के एनएसएस स्वयंसेवक महाविद्यालय की सफाई करते हुए।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva